ขอบสอบถามเกี่ยวกับธาลัสซีเมียแฝงว่ามันรุนแรงขนาดไหน แล้วถ้าอยากกินยาคอลลาเจนหรือวิตามินได้ไหม เมื่อตอนอายุ16(ปัจจุบัน19)ไปหาแล้วตรวจเลือดบอกว่าค่าเลือดต่ำให้ยามากินดูอาการ3เดือน ค่าเลือดก็ไม่ขึ้น เลยบอกว่าเป็นธาลัสซีเมียแฝง แต่ไม่ร้ายแรง ไม่ได้ให้ยามากิน และไม่ได้พบอีก ส่วนตัวหนูเป็นโรคหัวใจ ที่ได้ตรวจเลือดเพราะช่วงนัันผอมลง แต่ตอนนี้ปกติ น้ำหนักขึ้นและคงตัว อยากทราบว่ามันหายได้ไหมค่าเบือดขึ้นมาได้หรือเปล่า แล้วหนูสามารถกินคอลลาเจนได้หรือไม่
สวัสดีครับ ธาลัสซีเมีย เป็นโรคทางพันธุกรรมที่ส่งผลทำให้การสร้างเม็ดเลือดผิดปกติ แต่สำหรับธาลัสซีเมียแฝงนั้น ยังมีส่วนพันธุกรรมที่ปกติดีอยู่บางส่วน จึงยังพอสามารถสร้างเม็ดเลือดได้ แต่อาจจะไม่สมบูรณ์เท่าของคนปกติ ค่าเม็ดเลือดจึงอาจจะต่ำกว่าปกติเล็กน้อย แต่ก็ไม่มีอันตรายครับ เพราะแม้เม็ดเลือดจะเล็กไปบ้าง แต่ก็ยังสามารถนำออกซิเจนไปเลี้ยงเซลล์ต่างๆได้อยู่ครับ กระนั้น เนื่องจากเป็นโรคทางพันธุกรรม จึงมีโอกาสที่จะส่งต่อพันธุกรรมแฝงนี้ไปให้บุตร ดังนั้น เมื่อแต่งงาน ก็ควรให้คู่ครองไปตรวจเลือดว่าเป็นธาลัสซีเมียแฝงด้วยหรือไม่ จะได้วางแผนการมีบุตรอย่างถูกต้องครับณ ตอนนี้ ขอแนะนำว่าคอลลาเจน ไม่ได้ช่วยสร้างเม็ดเลือดครับ จึงไม่มีความจำเป็นต้องรับประทานครับ แต่หากจะรับประทานวิตามินเสริม ก็ไม่ได้มีข้อห้ามครับ เพียงแต่ว่าแม้จะรับประทานเสริม แต่ก็ไม่ได้แก้ไขการสร้างเม็ดเลือดที่ผิดปกติแต่กำเนิดได้ กล่าวคือ แม้จะรับประทานไปแล้ว ค่าเลือดก็มักจะไม่เปลี่ยนแปลงครับผม และไม่สามารถหายขาดได้ เนื่องจากเป็นที่พันธุกรรมของเราเอง กระนั้น ก็ขอแนะนำว่าธาลัสซีเมียแฝงไม่ได้มีความร้ายแรง และเราก็ยังสามารถใช้ชีวิตได้ตามปกติ เยี่ยงคนธรรมดาทั่วไปครับ